UFO-Mail nr. 278 - Gratis nyhedsbrev - ufo - sufoi.dk - ufo.dk 


Skandinavisk UFO Information 


Danmarks UFO Forening \y_/7 

FAQ Sådan kan du hjælpe Kontakt Presserum 

Om ufo.dk Om SUFOI Persondatapolitik Kolofon 

Observationer Himlens fænomener mv. UFO-Mail Artikelarkiv Online bøger Butik Undervisning Links 

Forside > UFO-Mail > UFO-Mail 2019 > UFO-Mail nr. 278 

Søg 

UFO-Mail nr. 

278 

2. januar 2019 


SUFOI Årsrapport 2019 

SUFOI's arbejde med at informere om ufomyten bakkes hvert år 
op af en trofast skare af støttemedlemmer, der yder et bidrag på 
over 250 kroner. Udover at støttemedlemmerne ved, at de 
dermed hjælper os med at fortsætte arbejdet med at udforske 
ufomyten, giver medlemskabet af SUFOI's Støttekreds dem også 
mulighed for at vælge en gratis bog (se nedenfor), ligesom de får 
tilsendt et printeksemplar af SUFOI Årsrapport. 

SUFOI Årsrapport 2019 er i år på 40 farveillustrerede sider. Indholdet 
repræsenterer et lille udpluk af de mange artikler og notitser, som har været 
offentliggjort i de 26 UFO-Mails, der er udsendt i det forgangne år. 

Du kan sikre dig et eksemplar af „SUFOI Årsrapport 2019" ved at blive 
medlem af SUFOI's Støttekreds. Du kan også downloade den som pdf her 

Vil du gerne hjælpe SUFOI? Så læs Sådan kan du hjælpe, hvor du også kan 
læse tidligere udgaver af SUFOI Årsrapport. 


SUFOI Årsrapport 
2019 



Mvjd trardstarnc pi* 

- T*}# Hrfi i fpn 

- lildfrtk frycfté Mlik: ^rtuil 
DffiKsng ■mi und bøf v» iliT far j' s. rn 

Sklnwilkt-r FLmdi Wnitnt mi-rt uEwrøHre UFO-hafcijnyt 



Ufoprofeter fra A til W 

I 1950'erne og 60'erne havde mange mennesker behov for at tro 
på, at venligtsindede rumbrødre og søstre kunne redde Jorden fra 
forurening, atomragnarok og almindeligt fordærv. Det var en tid 
præget af mange forskelligartede følelser - frygt, koldkrigsangst, 
håb, længsel efter fred i verden, rumfartsbegejstring og naivitet. 
Det var en gylden tid for de udvalgte jordboere, der mødte 
interplanetariske ambassadører som Orthon, Ashtar og Captain 
Aura Rhanes og modtog deres frelsende budskaber, hvorefter 
ufoprofeterne kunne fortolke budskaberne og vejlede deres 
menigheder. 

Af Kim Møller Hansen 

Hvor mange såkaldte kontaktpersoner - også kaldet ufoprofeter - der har 
været igennem tiden, er uvist, men man får en god fornemmelse af den store 
og brogede skare ved at bladre i bogen A is for Adamski: The Golden Age of 
UFO Contactees skrevet af Adam Gorightly og Greg Bishop med forord af 
Douglas Curran, forfatteren til den uundværlige In Advance of the Landing: 
Folk Concepts of Outer Space. 



Adam Gorightly og Greg Bishop: A is 
for Adamski: The Golden Age of UFO 
Contactees , 422 sider, illustreret, 
Gorightly Press 2018 



Forfatteren Adam Gorightly. 

(Foto fra „ ;A is for Adamski: The Golden 
Age of UFO Contactees “) 


A is for Adamski: The Golden Age of UFO Contactees er et alfabetisk ordnet 
opslagsværk, der begynder med George Adamski og slutter med George Hunt 
Williamson. Knapt hundrede ufoprofeter er glimrende beskrevet. Historierne om de 
farverige personligheder er krydret med rammende citater og gode fotos og ikke 
mindst brugbare kildehenvisninger. 

Alle de kendte personligheder er selvfølgelig med i bogen, og så er der også en hel 
del, som næppe mange her i Danmark har hørt om før. 

En enkelt dansker har også fået sin plads i opslagsværket, nemlig Knud Weiking, der 
i 1967 stod i spidsen for en dommedagskult på Midtsjælland (se Læs mere). 

I bogen leder man forgæves efter Betty og Barney Hiil, Travis Walton og alle de 
andre såkaldte bortførte (abductees). De tilhører nemlig ikke kategorien ufoprofeter, 
som var særligt udvalgte, men falder ind under kategorien ofre, dvs. at de mod 
deres vilje har været kidnappet af fjendtlige aliens. 



Dette skifte i de fremmedes sindsstemning og holdning til os 
mennesker blev markant fra slutningen af 1960'erne. De besøgende 
var ikke længere venlige og smukke idealmennesker, men små 
grimme greys, der havde droppet mentorrollen og næstekærligheden 
og var slået ind på en fjendtlig og ondskabsfuld kurs. (Se også kapitlet 
„Kulturel indflydelse på ufomyten" i UFO'er - Myter og viden). 


Greg Bishop (tv.) sammen med John Keel i New York, 2003. 

(Foto fra „ A is for Adamski: The Golden Age of UFO Contactees “) 


A is for Adamski: The Golden Age of UFO Contactees er velskrevet, 

underholdende og ret enestående på markedet. Hvis man er blot det 
mindste interesseret i ufomytens historiske udvikling, skal man have 
denne bog på hylden med de vigtigste opslagsværker. 


The Giant Rock Spacecraft Convention samlede i ufomytens barndom 
hvert år mange rumskibstroende og ufoprofeter. Bevægelsen er 
blevet sammenlignet med hippiebevægelsen, som senere fik byen 
Woodstock som valfartssted. På billedet ses ufoprofeterne Buck 
Nelson (tv.) og Truman Bethurum. 

(Foto fra „ A is for Adamski: The Golden Age of UFO Contactees “) 



Ufoprofeten George Van Tassel (1910-1978) arrangerede hvert år i perioden 1953-1978 The Giant Rock Spacecraft 

Convention i ørkenen i det sydlige Californien. Deltagerantallet nåede sit højeste niveau i 1959 med 10.000. De kom 
dertil i bil eller med små fly, som landede på Van Tassels lille flyveplads Giant Rock Airport. Billedet er fra oktober 


1961. 


(Foto fra ,,A is for Adamski: The Golden Age of UFO Contactees“) 


Læs mere 

Frelsende rumbrødre 

From outer space to you 

Hurra - verden går under (om Knud Weiking) 

I nærkontakt med de ufo-troende 
Islands Brygge kalder Venus! 

Religionshistoriker: Orthon-bevægelsen var et spejl af tiden (om Knud Weiking) 
Tæt på sandheden? 

UFO-profeterne lever! 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 

Ildkugler over Danmark 

- om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 



UFO'er - Myter og viden 
Værdi: Kr. 149,- 
Bestillingsnr.: B-087 



Mysteriet om UFO'er 
Værdi: Kr. 54,- 
Bestillingsnr.: B-033 


Bte JAMES e, 
NttOO«MLDi'4 
FlfJHT FOft 
UFO Scimi 


Fi restorm 



Firestorm 
Værdi: Kr. 89,- 
Bestillingsnr.: B-054 


Ann Druffel 

